La mascara el xe on elemento fondamentale de la cultura tradisionale e de la religion africana per i popoli che vive a sud del Sahara, spesialmente en te l’Africa Osidentale. Tuti i popoli africani ghe atribuise a le mascare signiicadi spirituali. El uso de le mascare en te la dansa el ga senpre un motivo religioso. La mascara africana la ga asunto on valor artistico solo che co l’arivo de i ocidentali che ga visto ne la mascara africana n’espresion artistica. Le mascare africane esposte en te le cavedal eoropee ne i secoli XIX e XX le ga influensà el cubismo, el fauvismo e l’espresionismo. Bisogna parò sotolineare che tradisionalmente i africani i no ga mai dato on valor artistico a le mascare. I scultori de mascare i xera zente che la gavea on ruolo socio-religioso e le forme selte no le dovearispondar a criteri artistici ma mistici. Ancò, la produsion de mascare en Africa la xe canbiada e la xe diventà patrimonio de artigiani (produsion a consumo de i turisti) e de artisti (produsion de ricerca).